Ուլրիքեն (լեռ)

**Ուլրիքեն** (), լեռ Նորվեգիայում։ Այն գտնվում է Բերգենի՝ Նորվեգիայի մեծությամբ երկրորդ գաղաքի հարակից տարածի Բերգենի յոթ լեռներ () համակարգի կազմում։ Ուլրիքենի բարձրությունը ծովի մակարդակից կազմում է 643 մետր (ըստ այլ աղբյուրների 642 մետր կամ 640 մետր։ Լեռան գագաթին գտնվում է հեռուստատեսային և ռադիոսփռման աշտարակները, ինչպես նաև սրճարան և դիտակետեր՝ հեռադիտակներով զինված։

## Զբոսաշրջային երթուղիներ
thumb|250px|Ուլրիքեն լեռան տեսքը ձմռանը
thumb|250px|left|Ուլրիքեն լեռան գագաթից բացվող տեսարան դեպի Բերգեն՝ Նորվեգիայի երկրորդ քաղաք:
Դեպի Ուլրիքենի կատար կարելի է հասնել Ուլրիքսբանեն () ճոպանուղով։ Մինչև դրա ստորին հատված կարելի է հասնել ավտոբուսով Բերգենի կենտրոնից։ Մինչև գագաթ կարելի է բարձրանալ նաև ոտքով, սակայն հետիոտների համար ճանապարհները հստակ գծանշված չեն։ Լավ եղանակին Ուլրիքենի գագաթից բացվում է հիանալի տեսարան դեպի Բերգեն քաղաքը, ինչպես նաև հարակից ֆյորդերը, լեռներն ու կղզիները։

Ուլրիքենից արևելք սկսվում է քարապատ-լեռնային մի տեղանք, որի անվանումն է Վիդդեն (): Ամենահայտնի զբոսաշրջային-սպորտային երթուղիներից մեկն է համարվում այդ լեռնային տեղանքից դեպի Ֆլյոյեն () ճանապարհը, որը վեր է խոյանում քաղաքի կենտրոնի դիմաց։ Այս երթուղին զբաղեցնում է մոտավորապես 4-ից 5 ժամ և հասնում է մինչև այդ լեռնազանգվածի ամենաբարձր գագաթը՝ Սթորֆյելլեթ (, թարգմանաբար այն բառացի լինում է «մեծ լեռ»), որի բարձրությունը ծովի մակարդակից հասնում է շուրջ 662 մետրի (ըստ այլ աղբյուրների այն կազմում է 673 մետր):

## Թունելներ
Ուլրիքեն լեռան հյուսիսային հատվածի տակով անցնում է Նորվեգիայի ամենաերկար երկաթուղային թունելներից մեկը, որը կոչվում է Ուլրիքսթունելեն (): Վերջինիս երկարությունը կազմում է 7670 մետր։ Այն միացնում է Բերգեն և Արնա բնակավայրերի երկաթուղային կայարանները։ Ուլրիքսթունելեն շահագործման է հանձնվել 1964 թվականի։ Այս երկաթգծով են երթևեկում նաև Օսլո-Բերգեն գնացքները։ Ներկայիս դրությամբ այն ունի մեկ երկաթուղագիծ. հեռանկարում ծրագրավորված է այն դարձնել երկու։ Նաև ուզում են դրան զուգահեռ ավտոմոբիլային ճանապարհ կառուցել, որը կոչվելու է Արնաթունելեն ():

## Պատմություն
Ուլրիքեն անվանումն առաջացել է Ալրեք քաղաքի անվանումից ( կամ *Alrekstad*): Այն գտնվել է լեռան արևմտյան ստորոտներին և ժամանակակից Բերգենի տարածքի հարավային հատվածում։ Ժամանակակից նորվեգերենով՝ բուկմոլով *Alrek* նշանակում է *Det ruvende* (տեսանելի, նշանավոր)։ Դեռևս 10-րդ դարում Ալրեքում ապրել է Նորվեգիայի առաջին արքան՝ Հարալդ I Գեղավարսը ():

Ուլրիքեն լեռան հետ է կապված նաև Բերգենի քաղաքային օրհներգը, որը կոչվում է *[[:no:«Udsigter fra Ulriken»|«Udsigter fra Ulriken»]]* («Ուլրիքենի տեսարաններ»)։ Այս օրհներգը գրվել է դեռևս 1790 թվականին եպիսկոպոս () Յուհան Նորդահլ Բրունի կողմից ():

1853 թվականին Բերգենի մի խումբ բնակիչների հետ Ուլրիքեն է բարձրացել աշխարհահռչակ նորվեգացի դրամատուրգ Հենրիկ Իբսենը։ Այդ լեռան տպավորությունների ներքո ականավոր դրամատուրգը թղթին է հանձնել *[[:no:Vi vandrer med freidig mot|«Vi vandrer med freidig mot»]]* բանաստեղծությունը։

## Պատկերասրահ

Պատկեր:Ulriksbanen.jpg|Ուլրիքսբանեն ճոպանուղու խցիկը մոտենում է Ուլրիքենի գագաթի կայարանին
Պատկեր:Musikkpavilliongen Bergen Norway 2009 1.JPG|Բերգենի կենտրոնից բացվող տեսարան դեպի Ուլրիքեն լեռը. առաջին պլանում երաժշտական տաղավարն է:
Պատկեր:Storelungegårdsv.jpg|Ուլրիքեն լեռան տեսարանը Սթորե Լունգեգորդսվաննեթ () ծոցից
Պատկեր:SvartediketUlrikenIsdalen23Juni1.jpg|Սվարթեդիքեդ արհեստական լճից բացվող տեսարան դեպի Ուլրիքեն լեռը ()
Պատկեր:Ulriken from Blamanen Bergen Norway 2009 1.JPG|Ուլրիքենի ձմեռային տեսքը հարևան Բլոմանեն () լեռան կատարից
Պատկեր:Ulriken Ridge.jpg|Դեպի լեռան կատար հասնող ճանապարհը
Պատկեր:UlrikenBroadcastingTower.jpg|Հեռուստաաշտարակը Ուլրիքենի գագաթին
Պատկեր:UlrikenTowerWinter.jpg|Հեռուստաաշտարակը Ուլրիքենի գագաթին ձմռանը


## Ծանոթագրություններ

## Արտաքին հղումներ
* Bergen byleksikon på nett, om Ulriken
* Bergens Tidende har et webkamera på toppen av Ulriken.
* Ulriken Janitsjar

Կատեգորիա:Բերգենի աշխարհագրություն
Կատեգորիա:Նորվեգիայի լեռներ
Կատեգորիա:Նորվեգիայի տեսարժան վայրեր